ოსკარის მე-5 დაჯილდოება
ოსკარის მე-5 დაჯილდოების ცერემონია — საუკეთესო ფილმებისა და კინოხელოვანების მე-5 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1932 წლის 18 ნოემბერს და მასში მონაწილეობა მიიღეს 1931 წლის 1 აგვისტოდან 1932 წლის 31 ივლისამდე გამოსულმა საუკეთესო ფილმებმა. დაჯილდოება გაიმართა სასტუმრო ამბასადორში, ლოს-ანჯელესი. შოუს უმასპინძლა კონრად ნეიჯელმა, რომელიც მანამდე ორი წლის წინ უძღვებოდა ოსკარის მესამე დაჯილდოებას. ცერემონიაზე აკადემიამ გასცა ჯილდოები 12 კატეგორიაში. აკადემიამ პირველად შემოიღო ჯილდოები მოკლემეტრაჟიანი და ანიმაციური ფილმებისთვის. უოლტ დისნეიმ სპეციალურად ცერემონიისთვის შექმნა მოკლემეტრაჟიანი ანიმაციური სურათი ნომინანტთა აღლუმი. საუკეთესო სურათის ნომინაციის გამარჯვებული Grand Hotel გახდა ერთადერთი გამარჯვებული ფილმი, რომელიც სხვა არც ერთ კატეგორიაში არ იყო ნომინირებული. ყველაზე მეტი, 4 ნომინაცია დაიმსახურეს ფილმებმა Arrowsmith და The Champ. ორ-ორი ჯილდო აიღეს ფილმებმა Bad Girl და The Champ. ახალი კატეგორიის, საუკეთესო მოკლეტრაჟიანი ანიმაციური ფილმის გამარჯვებული Flowers and Trees გახდა პირველი ფერადი ოსკაროსანი ფილმი.